stanford-oval/wikipedia huggingface dataset:
สโมสรฟุตบอลเชลซี
การเงินและเจ้าของ

สโมสรฟุตบอลเชลซีก่อตั้งโดย กัส เมียร์ส ใน ค.ศ. 1905 หลังจากที่เขาเสียชีวิตใน ค.ศ. 1912 บุตรชายและหลานชายของเขายังคงเป็นเจ้าของสโมสรจนถึง ค.ศ. 1982 ก่อนที่ เคนเบตส์ จะซื้อสโมสรจากไบรอัน เมียร์ส หลานชายของ กัส เมียร์ส ในราคา 1 ล้านปอนด์ เบตส์ซื้อหุ้นในสโมสรและนำเชลซีเข้าสู่ตลาดหลักทรัพย์เอไอเอ็มในเดือนมีนาคม ค.ศ. 1996 และในช่วงกลางทศวรรษ 1990 แฟนบอลและนักธุรกิจของเชลซี แมทธิว ฮาร์ดิง ได้เข้ามาเป็นผู้อำนวยการและให้เงินกู้แก่สโมสรจำนวน 26 ล้านปอนด์เพื่อสร้างอัฒจันทร์ฝั่งเหนือของสนามสแตมฟอร์ดบริดจ์ขึ้นใหม่และลงทุนซื้อผู้เล่นใหม่
ในเดือนกรกฎาคม ค.ศ. 2005 โรมัน อับราโมวิช เข้าซื้อหุ้น 50% ของทุนจดทะเบียน Chelsea Village plc ซึ่งรวมถึงสัดส่วนการถือหุ้น 29.5% ของเคนเบตส์ด้วยเงิน 30 ล้านปอนด์ และในสัปดาห์ต่อมาได้ซื้อผู้ถือหุ้น 12,000 รายที่เหลือส่วนใหญ่ในราคา 35 เพนนีต่อหุ้น การซื้อกิจการคิดเป็นมูลค่ารวม 140 ล้านปอนด์ ในช่วงเวลาดังกล่าว สโมสรยังมีหนี้อยู่ราว 100 ล้านปอนด์ ซึ่งรวมถึงหนี้ในระบบยูโรบอนด์จำนวน 75 ล้านปอนด์ที่สะสมมาตั้งแต่ ค.ศ. 1995 โดยทีมบริหารของเบตส์ได้กู้เงินเพื่อซื้อกรรมสิทธิ์สนามสแตมฟอร์ด บริดจ์ และลงทุนสำหรับการพัฒนาทีมรวมถึงสนามกีฬา หนี้ดังกล่าวรวมถึงดอกเบี้ย 9% ของเงินกู้ และค่าใช้จ่ายอื่น ๆ ประมาณ 7 ล้านปอนด์ต่อปี และจากข้อมูลของ บรูซ บัค ประธานสโมสร ระบุว่าเชลซีกำลังประสบปัญหาในการผ่อนชำระเงินในเดือนกรกฎาคม ค.ศ. 2005 โดยอับราโมวิชได้ชำระหนี้บางส่วนในทันที แต่ยอดค้างชำระ 36 ล้านปอนด์ยังไม่ได้รับการชำระคืนเต็มจำนวนจนกระทั่ง ค.ศ. 2008 และตั้งแต่นั้นมาสโมสรก็ไม่มีหนี้นอกระบบอีกเลย
สโมสรเชลซีทำกำไรไม่ได้เลยในช่วงเก้าปีแรกของอับราโมวิช และขาดทุนเป็นประวัติการณ์ถึง 140 ล้านปอนด์ในเดือนมิถุนายน ค.ศ. 2005 ต่อมา ในเดือนพฤศจิกายน 2012 เชลซีประกาศผลกำไร 1.4 ล้านปอนด์ซึ่งนับเป็นครั้งแรกที่สโมสรทำกำไรภายใต้การบริหารของอับราโมวิช ตามมาด้วยการขาดทุนใน ค.ศ. 2013 ก่อนจะกำไร 18.4 ล้านปอนด์ในเดือนมิถุนายน 2014 และล่าสุด ใน ค.ศ. 2018 เชลซีประกาศผลกำไรหลังหักภาษีมากที่สุดในประวัติศาสตร์ที่ 62 ล้านปอนด์ เชลซีเป็นหนึ่งในสโมสรฟุตบอลที่มีมูลค่าทีมสูงที่สุดในโลก และแบรนด์ของสโมสรถือว่ามีชื่อเสียงในแง่การตลาดลำดับต้น ๆ ในบรรดาทีมกีฬาทุกประเภท
ต่อมา ใน ค.ศ. 2022 ได้เกิดเหตุการณ์สำคัญขึ้นสืบเนื่องจากการรุกรานยูเครนของรัสเซีย ส่งผลให้อับราโมวิชได้ประกาศขายสโมสรในเดือนมีนาคม และเขาได้โอนมอบกรรมสิทธิ์ในการควบคุมสโมสรให้แก่มูลนิธิการกุศลของสโมสร ต่อมาในวันที่ 12 มีนาคม รัฐบาลสหราชอาณาจักรได้ประกาศคว่ำบาตรอับราโมวิชอย่างเป็นทางการซึ่งเป็นผลมาจากการรุกรานยูเครนของรัสเซีย โดยการคว่ำบาตรดังกล่าวรวมถึงการสั่งห้ามเดินทาง และห้ามดำเนินกิจกรรมทางการเงินทุกรูปแบบ นอกจากนี้ ยังส่งผลให้สโมสรจะไม่สามารถดำเนินการขายสินค้าต่าง ๆ และซื้อขายตัวผู้เล่นได้
ในวันที่ 7 พฤษภาคม 2022 สโมสรได้ยืนยันว่า ได้ตกลงขายหุ้นให้กับกลุ่มมหาเศรษฐีซึ่งนำโดย ทอดด์ โบห์ลี นักธุรกิจชาวอเมริกัน เจ้าของร่วมทีมเบสบอล แอลเอ ด็อดเจอร์ส ในเมเจอร์ลีกเบสบอล สหรัฐอเมริกา รวมถึงมาร์ก วอลเตอร์ ชาวอเมริกัน และ ฮานสยอร์ก ไวส์ ชาวสวิส ด้วยมูลค่า 2,500 ล้านปอนด์ และในวันที่ 24 พฤษภาคม รัฐบาลอังกฤษ และคณะกรรมการพรีเมียร์ลีกอังกฤษได้อนุมัติข้อเสนอการเข้าซื้อกิจการสโมสรฟุตบอลเชลซีของ ทอดด์ โบห์ลี และคณะ ก่อนที่จะมีการประกาศอย่างเป็นทางการในวันที่ 30 พฤษภาคม
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดปัจจุบัน > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ทำเนียบผู้จัดการทีม

| ปี | ชื่อ | โทรฟี่แชมป์ |
| --- | --- | --- |
| 1905–1906 |  จอห์น เทต รอเบิร์ตสัน |  |
| 1906–1907 |  วิเลียม ลูอิส |  |
| 1907–1933 |  เดวิด คัลเดอร์เฮด |  |
| 1933–1939 |  เลสลี ไนตัน |  |
| 1939–1952 |  บิลลี บีเริลล์ |  |
| 1952–1961 |  เท็ด เดรก | ดิวิชันหนึ่ง, แชริตีชีลด์ |
| 1962–1967 |  ทอมมี ดอเคอร์ตี | ลีกคัพ |
| 1967–1974 |  เดฟ เซกซ์ตัน | เอฟเอคัพ, ยูฟ่าคัพวินเนอร์สคัพ |
| 1974–1975 |  รอน ซวร์ต |  |
| 1975–1977 |  เอ็ดดี้ แม็คเครดี้ |  |
| 1977–1978 |  เคน เชลลิโต |  |
| 1978–1979 |  แดนนี บลานช์ฟลาวเวอร์ |  |
| 1979–1981 |  เจฟฟ์ เฮิสต์ |  |
| 1981–1985 |  จอห์น นีล | ดิวิชันสอง |
| 1985–1988 |  จอห์น ฮอลลินส์ | ฟูลล์เมมเบอร์สคัพ |
| 1988–1991 |  บ็อบบี แคมป์เบลล์ | ดิวิชันสอง, ฟูลล์เมมเบอร์สคัพ |
| 1991–1993 |  เอียน พอร์เตอร์ฟิลด์ |  |
| 1993 |  เดวิด เวบบ์ |  |
| 1993–1996 |  เกล็น ฮอดเดิล |  |
| 1996–1998 |  รืด คึลลิต (ผู้เล่น–ผู้จัดการทีม) | เอฟเอคัพ |
| 1998–2000 |  จันลูกา วีอัลลี (ผู้เล่น–ผู้จัดการทีม) | เอฟเอคัพ, ลีกคัพ, แชริตีชีลด์, ยูฟ่าคัพวินเนอร์สคัพ, ยูฟ่าซูเปอร์คัพ |
| 2000–2004 |  เกลาดีโอ รานีเอรี |  |
| 2004–2007 |  โชเซ มูรีนโย | 2 พรีเมียร์ลีก, 2 ลีกคัพ, เอฟเอคัพ, คอมมิวนิตีชีลด์ |
| 2007–2008 |  อัฟราม แกรนท์ (รักษาการ) |  |
| 2008–2009 |  ลูอิส เฟลีปี สโกลารี |  |
| 2009 |  คืส ฮิดดิงก์ (รักษาการ) | เอฟเอคัพ |
| 2009–2011 |  การ์โล อันเชลอตตี | พรีเมียร์ลีก, เอฟเอคัพ, คอมมิวนิตีชีลด์ |
| 2011–2012 |  อังแดร วีลัช–โบอัช |  |
| 2012 |  โรแบร์โต ดี มัตเตโอ (รักษาการช่วงแรก) | เอฟเอคัพ, ยูฟ่าแชมเปียนส์ลีก |
| 2012–2013 |  ราฟาเอล เบนิเตซ (รักษาการ) | ยูฟ่ายูโรปาลีก |
| 2013–2015 |  โชเซ มูรีนโย | พรีเมียร์ลีก, ลีกคัพ |
| 2015–2016 |  คืส ฮิดดิงก์ (รักษาการ) |  |
| 2016–2018 |  อันโตนีโอ กอนเต | พรีเมียร์ลีก, เอฟเอคัพ |
| 2018–2019 |  เมารีซีโอ ซาร์รี | ยูฟ่ายูโรปาลีก |
| 2019–2021 |  แฟรงก์ แลมพาร์ด |  |
| 2021–2022 |  โทมัส ทุคเคิล | ยูฟ่าแชมเปียนส์ลีก, ยูฟ่าซูเปอร์คัพ, ฟุตบอลชิงแชมป์สโมสรโลก |
| 2022–2023 |  เกรอัม พอตเตอร์ |  |
| 2023 |  แฟรงก์ แลมพาร์ด  (รักษาการ) |  |
| 2023–2024 |  เมาริซิโอ โปเชติโน |  |
| 2024– |  เอนโซ มาเรสกา |  |
บุคลากร

| ตำแหน่ง | ผู้ดูแล |
| --- | --- |
ผู้จัดการทีม:  เอนโซ มาเรสกา
ผู้ช่วยผู้จัดการทีม:  วิลิ กาบาเยโร
ผู้ช่วยผู้ฝึกสอน:  โรแบร์โต วิติลโล
ผู้ช่วยผู้ฝึกสอน:  แดนนี วอล์กเกอร์
ผู้ฝึกสอนผู้รักษาประตู:  มิเชล เดอ แบร์นาร์ดิน
ผู้ฝึกสอนผู้รักษาประตู:  เอ็งรีกึ อีลารียู
ผู้ช่วยผู้ฝึกสอนผู้รักษาประตู:  เจมส์ รัสเซลล์
หัวหน้าผู้ฝึกสอนผู้รักษาประตู:  เบน โรเบิตส์
นักกายภาพบำบัด:  มาร์กอส อัลวาเรซ
นักวิเคราะห์ทางเทคนิค:  แบร์นาร์โด้ คูเอวา
นักคณิตศาสตร์:  จาวี โมลินา
หัวหน้าฝ่ายแมวมอง:  คาร์โล คูดิชินี่
หัวหน้าฝ่ายพัฒนาเยาวชน:  ฟิลิเป้ โกเอลโญ่
ผู้ช่วยหัวหน้าฝ่ายพัฒนาเยาวชน:  แจ็ค เมชัวร์
ผู้ช่วยหัวหน้าฝ่ายพัฒนาเยาวชน:  เจมส์ ซิมมอนส์
ผู้จัดการทีมรุ่นอายุไม่เกิน 18 ปี:  ฮัสซัน สุไลมาน
ผู้ช่วยผู้จัดการทีมรุ่นอายุไม่เกิน 18 ปี:  แอนดี้ รอสส์
ผู้ช่วยผู้จัดการทีมรุ่นอายุไม่เกิน 18 ปี:  จิมมี่ สมิธ
แหล่งที่มา: Chelsea F.C.
เกียรติประวัติ

เชลซีเป็นหนึ่งในสโมสรที่ประสบความสำเร็จเป็นอย่างสูงในวงการฟุตบอลอังกฤษและยุโรป และภายหลังชนะเลิศ ยูฟ่ายูโรปาลีก ฤดูกาล 2012–13 เชลซีกลายเป็นสโมสรที่สี่จากห้าสโมสรของยุโรป ที่ชนะเลิศการแข่งขันถ้วยหลักของยูฟ่าได้ครบทั้งสามรายการ ได้แก่ ยูฟ่าแชมเปียนส์ลีก, ยูฟ่ายูโรปาลีก และยูฟ่าคัพวินเนอร์สคัพ ต่อจากยูเวนตุส, อายักซ์อัมสเตอร์ดัม และไบเอิร์นมิวนิก และถือเป็นสโมสรแรกของอังกฤษที่ทำได้
เกียรติประวัติ > ระดับประเทศ > ฟุตบอลลีก

ดิวิชันหนึ่ง/พรีเมียร์ลีก
ชนะเลิศ (6): 1954–55, 2004–05, 2005–06, 2009–10, 2014–15, 2016–17
รองชนะเลิศ (4): 2003–04, 2006–07, 2007–08, 2010–11
ดิวิชันสอง/อีเอฟแอลแชมเปียนชิป
ชนะเลิศ (2): 1983–84, 1988–89
รองชนะเลิศ (4): 1906–07, 1929–30, 1962–63, 1976–77
เกียรติประวัติ > ระดับประเทศ > ฟุตบอลถ้วย

เอฟเอคัพ
ชนะเลิศ (8): 1969–70, 1996–96, 1999–00, 2006–07, 2008–09, 2009–10, 2011–12, 2017–18
รองชนะเลิศ (8): 1914–15, 1966–67, 1993–94, 2001–02, 2016-17, 2019–20, 2020–21, 2021–22
ลีกคัพ/อีเอฟแอลคัพ
ชนะเลิศ (5): 1964–65, 1997–98, 2004–05, 2006–07, 2014–15
รองชนะเลิศ (5): 1971–72, 2007–08, 2018–19, 2021–22, 2023–24
เอฟเอแชริตีชีลด์/เอฟเอคอมมิวนิตีชีลด์
ชนะเลิศ (4): 1955, 2000, 2005, 2009
รองชนะเลิศ (9): 1970, 1997, 2006, 2007, 2010, 2012, 2015, 2017, 2018
ฟูลล์เมมเบอร์สคัพ
ชนะเลิศ (2): 1986, 1990
เกียรติประวัติ > ระดับทวีปยุโรป

ยูโรเปียนคัพ/ยูฟ่าแชมเปียนส์ลีก
ชนะเลิศ (2): 2011–12, 2020–21
รองชนะเลิศ (1): 2007–08
ยูฟ่าคัพ/ยูฟ่ายูโรปาลีก
ชนะเลิศ (2): 2012–13, 2018–19
ยูฟ่าคัพวินเนอร์สคัพ
ชนะเลิศ (2): 1970–71, 1997–98
ยูฟ่าซูเปอร์คัพ
ชนะเลิศ (2): 1998, 2021
รองชนะเลิศ (3): 2012, 2013, 2019
เกียรติประวัติ > ระดับโลก

ฟีฟ่าคลับเวิลด์คัพ/ฟุตบอลชิงแชมป์สโมสรโลก
ชนะเลิศ (1): 2021
รองชนะเลิศ (1): 2012
เวิลด์ฟุตบอลชาลเลนจ์
ชนะเลิศ (1): 2009
เกียรติประวัติ > ดับเบิลแชมป์

แชมป์พรีเมียร์ลีกและเอฟเอคัพ: 2009–10
แชมป์พรีเมียร์ลีกและลีกคัพ: 2004–05, 2014–15
แชมป์ลีกคัพและยูฟ่าคัพวินเนอร์สคัพ: 1997–98
แชมป์เอฟเอคัพและลีกคัพ: 2006–07
แชมป์เอฟเอคัพและยูฟ่าแชมเปียนส์ลีก: 2011–12
สถิติสำคัญ

สถิติผู้ชมสูงที่สุด: ในสแตมฟอร์ด บริดจ์ นัดที่พบกับอาร์เซนอล (ดิวิชันหนึ่ง) 12 ตุลาคม ค.ศ. 1935 (82,905 คน)
สถิติผู้ชมน้อยที่สุด: ในสแตมฟอร์ด บริดจ์ นัดที่พบกับลินคอล์น (ดิวิชันสอง) 17 กุมภาพันธ์ ค.ศ. 1906 (3,000 คน)
สถิติชนะสูงสุด: ชนะ จิวเนส ฮัทคาเรจ 13–0 (ยูฟ่าคัพวินเนอร์คัพ) 29 กันยายน ค.ศ. 1971
สถิติแพ้สูงสุด: แพ้ วูล์ฟแฮมตัน วันเดอร์เรอร์ส 1–8 (ดิวิชันหนึ่ง) 26 กันยายน ค.ศ. 1953
ผู้เล่นที่ลงสนามทุกรายการมากที่สุด: รอน แฮร์ริส, 795 นัด, ค.ศ. 1961-80
ผู้เล่นที่ลงสนามในเกมลีกมากที่สุด: รอน แฮร์ริส, 655 นัด, ค.ศ. 1961-80
ผู้เล่นที่อายุมากที่สุดที่ลงสนามให้กับทีม: มาร์ก ชวาร์เซอร์, 41 ปี และ 218 วัน, พบกับคาร์ดิฟฟ์ซิตี, 11 พฤษภาคม ค.ศ. 2014
ผู้เล่นที่อายุน้อยที่สุดที่ลงสนามให้กับทีม: เอียน แฮมิลตัน, 16 ปี และ 138 วัน, พบกับทอตนัมฮอตสเปอร์, 18 มีนาคม ค.ศ. 1967
สถิติซื้อนักเตะแพงที่สุด: 97.5 ล้านปอนด์, โรเมลู ลูกากู จาก อินเตอร์ มิลาน, สิงหาคม ค.ศ. 2021
สถิติขายนักเตะแพงที่สุด: 88 ล้านปอนด์, เอแดน อาซาร์ ไป เรอัลมาดริด, ค.ศ. 2019
นักเตะที่ทำประตูรวมมากที่สุดใน 1 ฤดูกาล (ดิวิชันหนึ่ง): จิมมี กรีฟส์, 43 ประตู, ฤดูกาล 1960–61
นักเตะที่ทำประตูรวมมากที่สุดใน 1 ฤดูกาล (พรีเมียร์ลีก): ดีดีเย ดรอกบา , 29 ประตู, ฤดูกาล 2009–10
นักเตะที่ทำประตูรวมมากที่สุดตลอดกาล: แฟรงก์ แลมพาร์ด, 211 ประตู, ค.ศ. 2001–14
ฤดูกาลที่ทีมยิงประตูรวมมากที่สุดในพรีเมียร์ลีก: 103 ประตู, 2009–10
ผู้จัดการทีมที่ประสบความสำเร็จมากที่สุด: โชเซ มูรีนโย, ชนะเลิศถ้วยรางวัล 8 รายการ (ค.ศ. 2004–07, 2013–15)
ผู้จัดการทีมที่คุมทีมยาวนานที่สุด: เดวิด คัลเดอร์เฮด, 26 ปี (ค.ศ. 1907–33)
ทีมฟุตบอลหญิง

เชลซียังมีทีมฟุตบอลหญิงในชื่อ Chelsea Football Club Women เดิมชื่อ Chelsea Ladies และเป็นส่วนหนึ่งของโครงการพัฒนาชุมชนของสโมสร พวกเธอเล่นเกมในบ้านที่ Kingsmeadow ซึ่งเคยเป็นสนามเหย้าของสโมสรวิมเบิลดันในลีกวัน สโมสรได้รับการเลื่อนชั้นสู่พรีเมียร์ลีกเป็นครั้งแรกใน ค.ศ. 2005 ในฐานะแชมป์ดิวิชันตอนใต้ และคว้าแชมป์เซอร์รีย์เคาน์ตี้ คัพ 9 สมัยระหว่าง ค.ศ. 2003 ถึง 2013 ในปี 2010 ทีมหญิงเชลซีเป็นหนึ่งในแปดผู้ก่อตั้งการแข่งขันลีก FA Women's Super League ใน ค.ศ. 2015 พวกเธอคว้าแชมป์เอฟเอคัพ (FA Women's Cup) เป็นครั้งแรก โดยเอาชนะ น็อตต์ส เคาน์ตี้ ที่สนามเวมบลีย์ และอีกหนึ่งเดือนต่อมาก็คว้าแชมป์ลีกได้ ทำให้สโมสรคว้าดับเบิลแชมป์ได้สำเร็จ ใน ค.ศ. 2018 พวกเธอคว้าแชมป์ลีกสมัยที่สอง และได้แชมป์เอฟเอคัพอีกครั้ง สองปีต่อมาใน ค.ศ. 2020 สโมสรสร้างประวัติศาสตร์คว้าดับเบิลแชมป์เป็นครั้งที่สาม ด้วยการคว้าแชมป์ลีกและฟุตบอลถ้วย ปัจุบัน สโมสรหญิงเชลซีมี จอห์น เทร์รี ตำนานกัปตันทีมชายของเชลซีเป็นประธานสโมสร
เชิงอรรถ

1 2  นับตั้งแต่ ค.ศ. 1992 พรีเมียร์ลีกกลายเป็นลีกระดับสูงสุดของฟุตบอลอังกฤษ ส่วนฟุตบอลลีกเฟิสต์ดิวิชันและเซคันด์ดิวิชันกลายเป็นลีกระดับสองและสามแทน นับตั้งแต่ ค.ศ. 2004 เฟิสต์ดิวิชันกลายเป็นแชมเปียนชิปและเซคันด์ดิวิชันกลายเป็นลีกวัน
หนังสืออ่านเพิ่ม

Batty, Clive (2004). Kings of the King's Road: The Great Chelsea Team of the 60s and 70s. Vision Sports Publishing Ltd. ISBN 978-0-9546428-1-5.
Batty, Clive (2005). A Serious Case of the Blues: Chelsea in the 80s. Vision Sports Publishing Ltd. ISBN 978-1-905326-02-0.
Glanvill, Rick (2006). Chelsea FC: The Official Biography – The Definitive Story of the First 100 Years. Headline Book Publishing Ltd. ISBN 978-0-7553-1466-9.
Hadgraft, Rob (2004). Chelsea: Champions of England 1954–55. Desert Island Books Limited. ISBN 978-1-874287-77-3.
Harris, Harry (2005). Chelsea's Century. Blake Publishing. ISBN 978-1-84454-110-2.
Ingledew, John (2006). And Now Are You Going to Believe Us: Twenty-five Years Behind the Scenes at Chelsea FC. John Blake Publishing Ltd. ISBN 978-1-84454-247-5.
Matthews, Tony (2005). Who's Who of Chelsea. Mainstream Publishing. ISBN 978-1-84596-010-0.
Mears, Brian (2004). Chelsea: A 100-year History. Mainstream Sport. ISBN 978-1-84018-823-3.
Mears, Brian (2002). Chelsea: Football Under the Blue Flag. Mainstream Sport. ISBN 978-1-84018-658-1.
แหล่งข้อมูลอื่น

เว็บไซต์ทางการ
Chelsea F.C. at Premier League
สโมสรฟุตบอลเชลซี ที่บีบีซีสปอต: ข่าวของสโมสร – ผลการแข่งขันและตารางอันดับล่าสุด
| ด ค กสโมสรฟุตบอลเชลซี |
| --- | --- |
 ผู้เล่น  ผู้จัดการทีม  ประวัติ  เกียรติประวัติ  บันทึกและสถิติ  ฤดูกาล  ฤดูกาลปัจจุบัน 
สนามเหย้า:  สนามกีฬาสแตมฟอร์ดบริดจ์  Chelsea Pitch Owners  สนามซ้อมค็อบแฮม 
ทีมอื่น ๆ:  สโมสรฟุตบอลหญิง  ชุดอายุไม่เกิน 23 ปีและเยาวชน 
สื่อ:  เชลซีทีวี 
คู่ปรับ:  บันทึกแบ่งตามคู่แข่ง  อาร์เซนอล  ลีดส์ยูไนเต็ด  ทอตนัมฮอตสเปอร์  ดาร์บีลอนดอนตะวันตก 
อื่น ๆ:  การแข่งขันระดับนานาชาติ  เชลซีเฮดฮันเตอรส์  นัดการแข่งขันที่สำคัญ  รวมบทความ 
  หมวดหมู่:สโมสรฟุตบอลเชลซี    คอมมอนส์:สโมสรฟุตบอลเชลซี 
ผู้เล่นเชลซีใน ค.ศ. 1905
รูปปั้นปีเตอร์ ออสกู๊ด ตำนานสโมสรเชลซีหน้าสนามสแตมฟอร์ดบริดจ์
โชเซ มูรีนโย ผู้จัดการทีมที่ประสบความสำเร็จมากที่สุดของสโมสร
เชลซีชนะเลิศยูฟ่าแชมเปียนส์ลีกสมัยแรกในฤดูกาล 2011–12
เชลซีชนะเลิศยูฟ่ายูโรปาลีก ฤดูกาล 2018–19
สนามกีฬาสแตมฟอร์ดบริดจ์
นัดชิงชนะเลิศยูฟ่ายูโรปาลีก  ค.ศ. 2019 ระหว่างเชลซีและอาร์เซนอล
โรมัน อับราโมวิช เจ้าของทีมระหว่างปี 2003–2022 ซึ่งเป็นยุคที่สโมสรประสบความสำเร็จมากที่สุด
ท็อดด์ โบห์ลี หนึ่งในเจ้าของร่วมของสโมสรคนปัจจุบัน
เอนโซ มาเรสกา ผู้จัดการทีมคนปัจจุบัน
เชลซีฉลองแชมป์ฟุตบอลเอฟเอคัพ ฤดูกาล 2006–07
แฟรงก์ แลมพาร์ด เจ้าของสถิติผู้ทำประตูมากที่สุดของสโมสร
ทีมฟุตบอลหญิงเชลซีใน ค.ศ. 2019
สถานีพหลโยธิน (รถไฟฟ้ามหานคร)

ระวังสับสนกับ สถานีพหลโยธิน 24 หรือ สถานีพหลโยธิน 59 ของ รถไฟฟ้าบีทีเอส สายสุขุมวิท
สถานีพหลโยธิน (อังกฤษ: Phahon Yothin Station, รหัส BL14) เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนลาดพร้าว กรุงเทพมหานคร บริเวณห้าแยกลาดพร้าว
ที่ตั้ง

บริเวณห้าแยกลาดพร้าว (ปากทางลาดพร้าว) จุดบรรจบถนนลาดพร้าว, ถนนพหลโยธิน และถนนวิภาวดีรังสิต ในพื้นที่แขวงจตุจักร เขตจตุจักร กรุงเทพมหานคร
ที่ตั้งของสถานีพหลโยธิน เป็นพื้นที่ต่อเนื่องกันกับย่านพหลโยธินของการรถไฟแห่งประเทศไทย ซึ่งมีพื้นที่กว้างขวางตั้งแต่บริเวณบางซื่อจนถึงจตุจักร มีการประกอบธุรกิจหลากหลายรูปแบบ และเป็นศูนย์กลางการคมนาคมขนส่งที่สำคัญแห่งหนึ่งของประเทศ เพราะเป็นที่ตั้งของ สถานีขนส่งผู้โดยสารกรุงเทพ (จตุจักร) หรือหมอชิต 2 และสถานีรถไฟชุมทางบางซื่อ ที่อยู่ไม่ไกลจากสถานีพหลโยธิน ดังนั้นสถานีพหลโยธินจึงเป็นสถานีหนึ่งที่มีส่วนสำคัญต่อการพัฒนาพื้นที่ของการรถไฟแห่งประเทศไทยในอนาคต
สำหรับบริเวณห้าแยกลาดพร้าวเป็นจุดเชื่อมต่อการเดินทางที่สำคัญของกรุงเทพมหานครตอนเหนือ ในย่านถนนลาดพร้าว พหลโยธิน วิภาวดีรังสิต และรัชดาภิเษก (บริเวณแยกรัชโยธิน-รัชวิภา) โดยเป็นที่ตั้งอาคารสำนักงาน อาคารที่พักอาศัยอย่างหนาแน่น และมีสถานศึกษาที่สำคัญหลายแห่ง รวมทั้งมีศูนย์การค้าอยู่รายรอบ ประกอบด้วยศูนย์การค้าใหญ่หลายแห่ง เช่น เซ็นทรัลพลาซ่า ลาดพร้าว, ยูเนี่ยน มอลล์, โลตัส และแหล่งค้าปลีกผู้ค้ารายย่อย เช่นตลาดนัดหลังการบินไทย ซึ่งในย่านดังกล่าวยังไม่มีระบบรถไฟฟ้าเข้าไปถึง แต่ในต้นปี 2559 รฟม. ได้เริ่มดำเนินการก่อสร้างโครงการรถไฟฟ้าบีทีเอสส่วนต่อขยาย (หมอชิต - สะพานใหม่ - คูคต) ซึ่งการรถไฟฟ้าขนส่งมวลชนแห่งประเทศไทยเป็นผู้รับผิดชอบทั้งโครงการ จึงทำให้สถานีพหลโยธินมีผู้โดยสารใช้บริการเป็นจำนวนมาก และเป็นสถานีที่มีความสำคัญทางธุรกิจในพื้นที่โดยรอบ
แผนผังสถานี

| 0 | 1 | 2 |
| --- | --- | --- |
| 2 สะพานลอย  | - | ยูเนี่ยน มอลล์, ป้ายรถประจำทางไปสวนจตุจักร, เซ็นทรัลพลาซา ลาดพร้าว,  ห้าแยกลาดพร้าว |
| G ระดับถนน  | - | ป้ายรถประจำทาง, ที่ทำการไปรษณีย์สามแยกลาดพร้าว, ยูเนี่ยน มอลล์, สวนสมเด็จย่า 84 |
| B1 ทางเดินลอดถนน  | ทางเดินลอดถนน | ทางออก 1-5, ศูนย์การค้า เมโทรมอลล์ |
| B2 ชั้นขายบัตรโดยสาร  | ชั้นขายบัตรโดยสาร | ห้องขายบัตรโดยสาร, เครื่องขายบัตรโดยสาร |
| B3 ชานชาลา | ชานชาลา 2 | สายสีน้ำเงิน มุ่งหน้า ท่าพระ (ผ่าน บางซื่อ) |
B3 ชานชาลา: ชานชาลาเกาะกลาง, ประตูรถจะเปิดทางด้านขวา
| B3 ชานชาลา | ชานชาลา 1 | สายสีน้ำเงิน มุ่งหน้า หลักสอง |
รายละเอียดของสถานี > สีสัญลักษณ์ของสถานี

ใช้สีเหลืองตกแต่งกระเบื้องที่เสา ผนังและขอบด้านบนของแนวประตูกั้นชานชาลา เนื่องจากสถานีตั้งอยู่บริเวณสวนสมเด็จย่า 84 จึงใช้สีที่มีความเกี่ยวข้องกับราชวงศ์
รายละเอียดของสถานี > รูปแบบของสถานี

เป็นสถานีใต้ดิน กว้าง 22 เมตร ยาว 226 เมตร ระดับชานชาลาอยู่ลึก 18 เมตรจากผิวดิน เป็นชานชาลาแบบกลาง (Station with Central Platform)
รายละเอียดของสถานี > ทางเข้า-ออก

1 ซอยลาดพร้าว 4, ที่ทำการไปรษณีย์สามแยกลาดพร้าว (ลิฟต์)
2 มหาวิทยาลัยเซนต์จอห์น, ถนนวิภาวดีรังสิต
3  ห้าแยกลาดพร้าว, เซ็นทรัล ลาดพร้าว, โรงเรียนหอวัง, ปตท. สำนักงานใหญ่ (สะพานเชื่อมพร้อมบันไดเลื่อน), สวนสมเด็จย่า 84
4  ห้าแยกลาดพร้าว (อาคารเชื่อมพร้อมบันไดเลื่อน), ห้าแยกลาดพร้าว, โลตัส สาขาลาดพร้าว (ลิฟต์)
5 ซอยลาดพร้าว 1, ยูเนี่ยน มอลล์, บิ๊กซี เอ็กซ์ตร้า สาขาลาดพร้าว 2
รายละเอียดของสถานี > การจัดพื้นที่ในตัวสถานี

แบ่งเป็น 2 ชั้นบนดิน และ 3 ชั้นใต้ดิน ประกอบด้วย
2 สะพานลอย
G ระดับถนน
B1 ศูนย์การค้า เมโทรมอลล์, เมโทรอาร์ต
B2 ชั้นออกบัตรโดยสาร
B3 ชั้นชานชาลา
สิ่งอำนวยความสะดวก

ลิฟต์ไปยังชั้นขายบัตรโดยสารและชานชาลา ทางเข้า-ออกที่ 1 และ 4
สะพานลอยและอาคารเชื่อมต่อกับสถานีห้าแยกลาดพร้าว ของรถไฟฟ้าบีทีเอส บริเวณด้านหน้าศูนย์การค้าเซ็นทรัล ลาดพร้าว มีระยะทาง 450 เมตร สามารถเชื่อมต่อกันได้ด้วยสะพานทางเดินยกระดับจากทางออกที่ 3 และทางออกที่ 4 ของสถานี ไปยังทางออกที่ 6 ของสถานีห้าแยกลาดพร้าว
สะพานลอยเชื่อมต่อไปยังถนนวิภาวดีรังสิต บริเวณอาคารสำนักงานใหญ่ของบริษัท ปตท.
ศูนย์การค้าภายในสถานี

ภายในสถานีพหลโยธิน ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี เปิดให้บริการเมื่อวันที่ 16 ธันวาคม 2548 เป็นสถานีที่สองในระบบรถไฟฟ้ามหานคร ถัดจากสถานีสุขุมวิท ต่อมาได้เปิดเมโทรอาร์ต ห้องแสดงและชุมชนสำหรับผู้รักงานศิลปะ เมื่อวันที่ 25 มกราคม พ.ศ. 2566
รถโดยสารประจำทาง

ถนนลาดพร้าว สาย 8(ขสมก.) 27(1-37)(TSB) 92 96 122 145 182 502 517 145(เมกา บางนา) 545(2-26) 8 44(2-42) 8(2-38)(TSB)
ถนนพหลโยธิน บริเวณสวนสมเด็จย่า 84 สาย 8(ขสมก.) 145(เมกา บางนา) 24 26 27(1-37)(TSB) 34(ขสมก.) 39(ขสมก.) 59 63 92 96 104 107 129 136 145 182 502 503 517 524 545(2-26) 191 28 39(1-5)(TSB) 34(1-3)(TSB) 529E(4-29E) 2-17 8 44(2-42) 8(2-38)(TSB)
ถนนวิภาวดีรังสิต หน้าบริษัท ปตท. สาย 3 29(1-1) 52 134 510 555(ขสมก.) 191 *77(ขสมก.) 69(2-13) 187(1-17) 555(S6)(TSB) *77(3-45)(TSB)
77ผ่านวิภาวดีเฉพาะขาไปหมอชิต 2 เท่านั้น
เวลาให้บริการ

| ปลายทาง> สายเฉลิมรัชมงคล.ชานชาลาที่ 1 | ปลายทาง> สายเฉลิมรัชมงคล.ชานชาลาที่ 1 | วัน> สายเฉลิมรัชมงคล.ชานชาลาที่ 1 | ขบวนแรก> สายเฉลิมรัชมงคล.ชานชาลาที่ 1 | ขบวนสุดท้าย> สายเฉลิมรัชมงคล.ชานชาลาที่ 1 | สายเฉลิมรัชมงคล> ชานชาลาที่ 1 | สายเฉลิมรัชมงคล> ชานชาลาที่ 1 |
| --- | --- | --- | --- | --- | --- | --- |
| BL38 | หลักสอง | จันทร์ – ศุกร์ | 05:58 | 23:39 |  |  |
| BL38 | หลักสอง |  |  |  |  |  |
| BL38 | หลักสอง | เสาร์ – อาทิตย์ นักขัตฤกษ์ | 06:00 | 23:39 |  |  |

ชานชาลาที่ 2
| BL01 | ท่าพระ   (ผ่านบางซื่อ) | จันทร์ – ศุกร์ | 05:56 | 23:58 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) | เสาร์ – อาทิตย์ นักขัตฤกษ์ | 05:59 | 23:58 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) |  |  |  |  |  |
| ขบวนสุดท้ายเชื่อมต่อสายสีม่วง | – | 23:12 |  |  |  |  |
สถานที่สำคัญใกล้เคียง

มหาวิทยาลัยเซนต์จอห์น
สวนสมเด็จย่า 84
โรงเรียนหอวัง
บริษัท ปตท. จำกัด (มหาชน)
สำนักงานคณะกรรมการส่งเสริมการลงทุน (บีโอไอ)
องค์การการบินพลเรือนระหว่างประเทศ สำนักงานกรุงเทพ
สวนจตุจักร
สวนวชิรเบญจทัศ (สวนรถไฟ)
การบินไทย สำนักงานใหญ่
ธนาคารทหารไทยธนชาต สำนักงานใหญ่
เซ็นทรัล ลาดพร้าว
ห้างสรรพสินค้าเซ็นทรัล สาขาลาดพร้าว
บางกอก คอนเวนชัน เซ็นเตอร์ แอท เซ็นทรัล ลาดพร้าว
โรงแรมเซ็นทารา แกรนด์ แอท เซ็นทรัล ลาดพร้าว กรุงเทพ
อาคารสำนักงานเซ็นทรัล ลาดพร้าว
ยูเนี่ยน มอลล์
โรงแรม เดอะ ควอเตอร์ ลาดพร้าว บาย ยูเอชจี
โลตัส ไฮเปอร์มาร์เก็ต ลาดพร้าว-พหลโยธิน
ตลาดลุงเพิ่ม และ ชูพลาซ่า (หลังการบินไทย สำนักงานใหญ่)
อาคาร ซัน ทาวเวอร์ส
อาคาร ทีเอสที ทาวเวอร์
อาคารลาดพร้าว ฮิลล์
แหล่งข้อมูลอื่น

แผนที่จากเว็บไซต์บีอีเอ็ม เก็บถาวร 2022-07-01 ที่ เวย์แบ็กแมชชีน
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
ศูนย์การค้า เมโทรมอลล์
แผนผังบริเวณสถานี
วิทยาลัยเทคโนโลยีทางการแพทย์และสาธารณสุข กาญจนาภิเษก

| --- | --- |

ชื่อย่อ: KMPHT
สถาปนา: พ.ศ. 2536  
สังกัดการศึกษา: คณะสาธารณสุขศาสตร์และสหเวชศาสตร์ สถาบันพระบรมราชชนก
ที่ตั้ง: เลขที่ 56 หมู่ 1 ถนนคลองขวาง-เจ้าเฟื่อง ตำบลราษฎร์นิยม อำเภอไทรน้อย จังหวัดนนทบุรี
สี: ████ สีเหลือง สีน้ำเงิน
เว็บไซต์: www.kmpht.ac.th
วิทยาลัยเทคโนโลยีทางการแพทย์และสาธารณสุข กาญจนาภิเษก (อังกฤษ: Kanchanabhishek Institute of Medical and Public Health Technology) เป็นวิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก กระทรวงสาธารณสุข
ประวัติวิทยาลัย

ระยะที่ 1 ปี พ.ศ. 2536 - พ.ศ. 2537 เริ่มการจัดทำหลักสูตร การจัดการเรียนการสอนในหลักสูตร สาขาวิชาต่างๆ โดยพัฒนาหลักสูตรที่มีระยะเวลาการศึกษา 1 ปี เป็นหลักสูตร 2 ปี สำนักงานขณะนั้นตั้งอยู่ ณ กองงานวิทยาลัยพยาบาล กระทรวงสาธารณสุข วังเทวะเวสม์ กรุงเทพมหานคร
ระยะที่ 2 ปี พ.ศ. 2537 – พ.ศ. 2543 วิทยาลัยได้ย้ายสถานที่ปฏิบัติงานไปอยู่ภายในบริเวณที่ทำการของกรมวิทยาศาสตร์การแพทย์ยศเส กรุงเทพมหานคร วิทยาลัยได้จัดการเรียนการสอนใน ๑๑ สาขาวิชา และได้รับความร่วมมือจากคณะวิทยาศาสตร์ มหาวิทยาลัยรามคำแหง ในการจัดการเรียนการสอนร่วมกันเป็นโครงการ 5 ปีในหมวดวิชาการศึกษาทั่วไป โดยนักศึกษาจะลงทะเบียนเรียนเช่นเดียวกัน วันที่ ๒๐ กรกฎาคม ๒๕๓๙ พระบาทสมเด็จพระเจ้าอยู่หัวภูมิพลอดุลยเดชฯ ทรงพระกรุณาโปรดเกล้าโปรดกระหม่อม พระราชทานชื่อวิทยาลัย เป็นวิทยาลัยเทคโนโลยีทางการแพทย์และสาธารณสุข กาญจนาภิเษก และให้ประดิษฐานตราสัญลักษณ์งานฉลองสิริราชสมบัติ ครบ 50 ปี บนป้ายชื่อวิทยาลัย วันที่ 2 เมษายน 2540 พระบาทสมเด็จพระเจ้าอยู่หัวภูมิพลอดุลยเดชฯ พระราชทานพระบรมราชานุญาตให้เชิญพระมหาพิชัยมงกุฎและ “๙” ประดิษฐานเหนือเครื่องหมายกระทรวงสาธารณสุขเป็นเครื่องหมายของวิทยาลัย วันที่ 30 มีนาคม 2542 พระราชทานชื่อภาษาอังกฤษ เป็น “KANCHANABHISHEK INSTITUE OF MEDICAL AND PUBLIC HEALTH TECHNOLOGY”
ระยะที่ 3 พฤษภาคม พ.ศ. 2544 ภายหลังจากสิ้นสุดสัญญาความร่วมมือจากคณะวิทยาศาสตร์ มหาวิทยาลัยรามคำแหง ในโครงการการจัดการเรียนการสอนหมวดวิชาการศึกษาทั่วไป วิทยาลัยได้ดำเนินการ
จัดการเรียนการสอนโดยอาจารย์ของวิทยาลัยและผู้เชี่ยวชาญในหมวดวิชาสาขาต่างๆ เพื่อพัฒนาคุณภาพการศึกษาให้ก้าวหน้ายิ่งขึ้น และได้ย้ายที่ทำการของวิทยาลัยมาตั้งอยู่ ณ ตำบลราษฎร์นิยม อำเภอไทรน้อย จังหวัดนนทบุรี ซึ่งเป็นสถานที่ตั้งในปัจจุบัน
หลักสูตร

| หลักสูตรที่เปิดสอนใน วิทยาลัยเทคโนโลยีทางการแพทย์และสาธารณสุข กาญจนาภิเษก คณะสาธารณสุขศาสตร์และสหเวชศาสตร์ สถาบันพระบรมราชชนก> ระดับประกาศนียบัตรวิชาชีพชั้นสูง | หลักสูตรที่เปิดสอนใน วิทยาลัยเทคโนโลยีทางการแพทย์และสาธารณสุข กาญจนาภิเษก คณะสาธารณสุขศาสตร์และสหเวชศาสตร์ สถาบันพระบรมราชชนก> ระดับปริญญาตรี | หลักสูตรที่เปิดสอนใน วิทยาลัยเทคโนโลยีทางการแพทย์และสาธารณสุข กาญจนาภิเษก คณะสาธารณสุขศาสตร์และสหเวชศาสตร์ สถาบันพระบรมราชชนก>  | หลักสูตรที่เปิดสอนใน วิทยาลัยเทคโนโลยีทางการแพทย์และสาธารณสุข กาญจนาภิเษก คณะสาธารณสุขศาสตร์และสหเวชศาสตร์ สถาบันพระบรมราชชนก>  |
| --- | --- | --- | --- |
|  หลักสูตรประกาศนียบัตรวิชาชีพชั้นสูง (ปวส.) สาขาวิชาเวชระเบียน |  หลักสูตรการแพทย์แผนไทยบัณฑิต (พท.บ.) สาขาวิชาการแพทย์แผนไทย หลักสูตรวิทยาศาสตรบัณฑิต (วท.บ.) สาขาวิชาเวชระเบียน  สาขาวิชารังสีเทคนิค หลักสูตรเทคโนโลยีบัณฑิต (ทล.บ.) สาขาวิชานวัตกรรมการสื่อสารสุขภาพ |  |  |
แหล่งข้อมูลอื่น

เว็บไซต์อย่างเป็นทางการของสถาบันพระบรมราชชนก
เว๊บไซต์วิทยาลัยเทคโนโลยีทางการแพทย์และสาธารณสุข กาญจนาภิเษก เก็บถาวร 2017-11-29 ที่ เวย์แบ็กแมชชีน